CELEX: C2006/261/32
Language: hu
Date: 2006-10-28 00:00:00
Title: C-378/06. sz. ügy: A Conseil d'Etat (Belgium) által 2006. szeptember 15-én benyújtott előzetes döntéshozatal iránti kérelem – Clear Channel Belgium SA kontra Liège város

28.10.2006   
            
            
               HU
            
            
               Az Európai Unió Hivatalos Lapja
            
            
               C 261/17
            
         A Conseil d'Etat (Belgium) által 2006. szeptember 15-én benyújtott előzetes döntéshozatal iránti kérelem – Clear Channel Belgium SA kontra Liège város
   (C-378/06. sz. ügy)
   (2006/C 261/32)
   Az eljárás nyelve: francia
   A kérdést előterjesztő bíróság
   Conseil d'État (Belgium)
   Az alapeljárás felei
   
      Felperes: Clear Channel Belgium SA
   
      Alperes: Liège város
   
      Beavatkozó: J.-C. Decaux Belgium SA
   Az előzetes döntéshozatalra előterjesztett kérdések
   
               1)
            
            
               Kizárja-e a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló 1992. június 18-i 92/50/EGK irányelv (1) alkalmazását egy „koncessziós”-nak minősített szerződés, amennyiben az – függetlenül attól, hogy a hatóság biztosítja-e a rendelkezésére bocsátott városi ingó javakon elhelyezett reklámhordozók nyereség céljából történő kizárólagos hasznosítási jogát – előírja, hogy a szerződő fél bizonyos számú szolgáltatást nyújtson az államigazgatási szerv részére (városi ingó javak önkormányzati hirdetmények elhelyezésére történő rendelkezésre bocsátása)?
            
         
               2)
            
            
               A klasszikus értelemben vett „ár” hiányában a hatóság a részére nyújtott szolgáltatások visszterhes jellege ellenére lemondhat-e a reklámbevételekből – jelen esetben is – levonandó pénzügyi és anyagi ellentételezésekről, illetve a szerződésben meghatározott hirdetmények kifüggesztését terhelő adókról?
            
         
               3)
            
            
               A szerződésben előírt egyes kötelezettségek elsődleges vagy járulékos jellegének van-e bármely kihatása a fent hivatkozott irányelv alkalmazására?
            
         
      (1)  HL L 209., 1992.7.24., 1. o.; magyar nyelvű különkiadás 6. fejezet, 1. kötet, 322. o.